Rusia mai pierde un aliat. Vladimir Putin a ordonat retragerea trupelor din Armenia
- Cristian Raducanu
- 10 mai 2024, 15:23
Într-o mișcare surprinzătoare Rusia va retrage trupele dislocate de-a lungul graniței cu Armenia, potivit unui anunț venit din partea Kremlinului. Decizia vine la o zi după întâlnirea dintre Vladimir Putin și premierul armean Nikol Pashinyan.
Vladimir Putin pierde un aliat important
Liderul puterii din Armenia, Hayk Konjoryan președintele partidului de guvernământ Contractul Civil, a anunțat la rândul lui că părțile implicate au convenit pentru „retragerea gărzilor de frontieră rusești din regiunile Tavush, Syunik, Vyats Dzor, Gegharkunik și Ararat”.
Șeful Executivului de la Erevan s-a întâlnit cu Vladimir Putin la Moscova unde au discutat "cele mai importante chestiuni bilaterale și regionale". Purtătorul de cuvânt al Kremlinului, Dmitri Peskov, a confirmat că în cadrul întâlnirii bilaterale a fost discutat și subiectul retragerii trupelor rusești de la frontiera cu Armenia.
Relațiile ruso-armene, la cel mai scăzut nivel din ultima perioadă
Potrivit analiștilor militari retragerea trupelor confirmă faptul că relațiile dintre cele două state au ajuns la cel mai scăzut nivel din ultimii ani. Nemulțumirea oficialilor armeni își au originea în anul 2020, când Erevan a acuzat faptul că trupele rusești de menținere a păcii și-au părăsit posturile când Azerbaidjan a început campania militară în 2020. Peste 100.000 de azeri au fost nevoiți să fugă din calea atacurilor.
În plus, apelul Armeniei a fost ignorat și în 2022, când Alianța militară CSTO, din care și regimul de la Erevan face parte, nu a refuzat solicitările armenilor de a interveni pentru pune capăt ofensivei militare începută de Azerbaidjan.
Acuzații la adresa președintelui Vladimir Putin
În aceste condiții, Armenia se retrage din alianța militară OTSC, Erevan și-a înghețat calitatea de membru și nu va mai sprijini financiar organizația din care mai fac parte Belarus, Kazahstan, Kârgâzstan și Tadjikistan. Armenii au efectuat exerciții militare comune cu forțele SUA și a trimis ajutoare umanitare Ucrainei.
„Modelul prin care avem probleme cu vecinii noștri și trebuie să invităm pe alții să ne protejeze - nu contează cine sunt acești alții - este un model foarte vulnerabil", a declarat premierul Pashinyan pentru POLITICO.